CELEX: 32018D1958
Language: lv
Date: 2018-12-06 00:00:00
Title: Padomes Īstenošanas lēmums (ES) 2018/1958 (2018. gada 6. decembris) par ECB Uzraudzības valdes priekšsēdētāja iecelšanu

12.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 315/25
               
            
         PADOMES ĪSTENOŠANAS LĒMUMS (ES) 2018/1958
         (2018. gada 6. decembris)
         par ECB Uzraudzības valdes priekšsēdētāja iecelšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 26. panta 3. punktu,
         tā kā:
         
                     (1)
                  
                  
                     Padome 2013. gada 15. oktobrī pieņēma Regulu (ES) Nr. 1024/2013, ar ko Eiropas Centrālajai bankai (ECB) uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību.
                  
               
                     (2)
                  
                  
                     ECB uzticēto uzdevumu plānošana un izpilde būtu pilnībā jāveic tās Uzraudzības valdei, kuras sastāvā ir priekšsēdētājs, priekšsēdētāja vietnieks un četri ECB pārstāvji, kā arī viens valsts kompetentās iestādes pārstāvis no katras iesaistītās dalībvalsts.
                  
               
                     (3)
                  
                  
                     Uzraudzības valde ir nozīmīga struktūra ECB uzticēto uzraudzības uzdevumu izpildē. Tāpēc ar Regulu (ES) Nr. 1024/2013 Padomei tika piešķirtas pilnvaras iecelt Uzraudzības valdes priekšsēdētāju un priekšsēdētāja vietnieku.
                  
               
                     (4)
                  
                  
                     2013. gada 16. decembrī Padome ar Padomes Īstenošanas lēmumu 2013/797/ES (2) iecēla Uzraudzības valdes pirmo priekšsēdētāju. Ievērojot Regulas (ES) Nr. 1024/2013 26. panta 3. punktu, Uzraudzības valdes priekšsēdētāja amata pilnvaru laiks ir pieci gadi un tas nav pagarināms.
                  
               
                     (5)
                  
                  
                     Saskaņā ar Regulas (ES) Nr. 1024/2013 26. panta 3. punktu ECB 2018. gada 7. novembrī, pamatojoties uz atklātu atlases procedūru, kurā priekšsēdētāju izraugās no personām, kam ir atzīta reputācija un pieredze banku un finanšu jautājumos, un pēc Uzraudzības valdes uzklausīšanas, iesniedza Eiropas Parlamentam priekšlikumu par Andrea ENRIA kunga iecelšanu Uzraudzības valdes priekšsēdētāja amatā. Eiropas Parlaments minēto priekšlikumu apstiprināja 2018. gada 29. novembrī,
                  
               IR PIEŅĒMUSI ŠO LĒMUMU.
         
            1. pants
            
               Andrea ENRIA kungs tiek iecelts par Eiropas Centrālās bankas Uzraudzības valdes priekšsēdētāju uz pieciem gadiem no 2019. gada 1. janvāra.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            Šo lēmumu piemēro no 2019. gada 1. janvāra.
         
         
            Briselē, 2018. gada 6. decembrī
            
               
                  Padomes vārdā –
               
               
                  priekšsēdētājs
               
               H. KICKL
            
         
         
            (1)  OV L 287, 29.10.2013., 63. lpp.
         
         
            (2)  Padomes Īstenošanas lēmums 2013/797/ES (2013. gada 16. decembris), ar kuru īsteno Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 352, 24.12.2013., 50. lpp.).